AVALIKU TEENISTUSE KOHTU OTSUS (teine koda)
5. juuli 2007
Kohtuasi F‑93/06
Bruno Dethomas
versus
Euroopa Ühenduste Komisjon
Avalik teenistus – Endine ajutine teenistuja – Ametnikuks nimetamine – Personalieeskirjade 1. mai 2004. aasta muudatused – Personalieeskirjade artikli 32 kolmas lõik – Palgajärgu määramine
Ese:      EÜ artikli 236 ja EA artikli 152 alusel esitatud hagi, millega B. Dethomas palub tühistada komisjoni 11. jaanuari 2006. aasta
otsus, millega ta nimetati katseajal olevaks ametnikuks ning ametisse välissuhete peadirektoraati komisjoni delegatsiooni
juhina Maroko Kuningriigis, osas, milles ta määrati palgaastme A*14 järku 2.
Otsus: Tühistada komisjoni 11. jaanuari 2006. aasta otsus osas, millega hageja kui komisjoni delegatsiooni juht Maroko Kuningriigis
määrati palgaastme A*14 järku 2. Mõista kohtukulud välja komisjonilt.
Kokkuvõte
Ametnikud – Töölevõtmine – Palgajärgu määramine – Staažilisa
(Personalieeskirjad, artikli 29 lõige 2 ning artikli 32 kolmas lõik; nõukogu määrus nr 723/2004)
Kuna määruses nr 723/2004, millega muudetakse ametnike personalieeskirju ja muude teenistujate teenistustingimusi, puuduvad
üleminekusätted, siis personalieeskirjade artikli 32 kolmas lõik, mille selge sõnastus on vaieldamatu, on pärast nimetatud
määruse jõustumist täielikult kohaldatav palgajärgu määramisele kõikide selliste ajutiste teenistujate puhul, kes nimetatakse
sama palgaastme ametnikeks.
Sellega seoses ei saa teenistuses oleva teenistuja personalieeskirjade artikli 29 lõike 2 alusel kõrgemale ametikohale nimetamist
pidada „väljastpoolt” töölevõtmiseks, mis takistab uuesti ametisse nimetatud ametniku selliste teenistusaastate arvessevõtmist,
mis tal on kogunenud ajutise teenistujana.
(vt punktid 49, 58 ja 62)
Viited:
28. juuni 2007, kohtuasi F‑21/06: Da Silva vs. komisjon (EKL AT 2007, lk I‑A‑1‑0000 ja II‑A‑1‑0000, punkt 75).